**G- Petrol d.o.o. Sarajevo**

**DIREKTOR**

NIS Petrol d.o.o. Banja Luka

G-Petrol d.o.o. Sarajevo

**TEHNIČKI ZADATAK**

**ZA ODABIR DOBAVLJAČA USLUGE**

**PREVOZA**

**MOTORNIH BENZINA I SREDNJIH DESTILATA**

**U DRUMSKOM SAOBRAĆAJU**

**Sadržaj:**

[1. POČETNI ZAHTJEVI 3](#_Toc99307987)

[2. DEFINISANJE TEHNIČKIH ZAHTJEVA, POTVRDA I KRITERIJUMA 6](#_Toc99307988)

[3.CIJENA 7](#_Toc99307989)

[4.PRILAGOĐAVANJE CIJENA U SLUČAJU PROMJENA CIJENE DIZELA: 8](#_Toc99307990)

5. HSE …………………………………………………………..........................………………………………………………………….8

6. SAGLASNOST NA TEHNIČKI ZADATAK………………………………………...................………………………………….8

# 1. POČETNI ZAHTJEVI

Predmet tehničkog zadatka je nabavka usluge prevoza motornih benzina i srednjih destilata u drumskom saobraćaju za potrebe NIS Petrol d.o.o. Banja Luka / G-Petrol d.o.o. Sarajevo.

Nosilac Ugovora ima pravo da angažuje Podizvođača kako bi obezbijedio neophodne prevozne kapacitete i ispoštovao zahtjevane destinacije (Nosilac Ugovora i Podizvođač u daljem tekstu: Prevoznik), a za mjesta utovara:

## 1.1. Međunarodni prevoz

Primarna mjesta utovara/rafinerije:

* Srbija
  + RN Pančevo
  + RN Novi Sad

Standarni granični prelazi: Mali Zvornik-Karakaj, Rača-Sremska Rača, Ljubovija-Bratunac.

Dopunska mjesta utovara/rafinerije:

* Hrvatska
* Rijeka
* Ploče
* Sisak
* Solin
* Osijek
* Slovenija
* Kopar
* Ostala Utovarna mjesta drugih zemalja, a po zahtjevu Naručioca

Granični prelazi: Gradiška, Izačić, Orašje, Bijača

Za mjesta utovara van Bosne i Hercegovine (u daljem tekstu BiH) Prevoznik će dostaviti jedinstveni cjenovnik koji je dio Poziva za ponudu (Prilog 1).

Cjenovnik mora biti nepromjenljiv za relaciju od mjesta utovara do graničnog prelaza.

U slučaju potrebe za drugim mjestima utovara i drugim granicnim prelazima, Prevoznik će na zahtjev Naručioca dostaviti novu ponudu samo za relaciju „mjesto utovara“ - „granicni prelaz“.

Cjenovnik mora biti nepromjenljiv takođe za relaciju od granice do mjesta istovara unutar teritorije BIH.

Mjesto istovara:

* Skladišta, terminali i benzinske stanice potencijalnih kupaca u zemljama regiona
* Skladista, terminali i benzinske stanice Naručioca i potencijalnih kupaca na teritoriji BiH

U slučaju drugih mjesta utovara i drugih graničnih prelaza, biće izrađen dodatni daljinar korištenjem Google map pretraživača koji će Prevozniku biti dostavljen i na osnovu kojeg će se primjenjivati razredi i udaljenosti za dionice unutar BIH i iste primjeniti na novu ponudu radi utvrđivanja cijene za pojedinačna mjesta istovara.

Prevoznik se obavezuje da će uslugu prevoza vršiti u skladu sa svim Zakonima i odredbama BIH (Federacije BIH, Republike Srpske i Brčko Distrikta) kao i svih drugih zemalja koje mogu biti uključene u izvršenje predmetne usluge. Pored toga, Prevoznik preuzima odgovornost za neometano izvršavanje zahtjeva Naručioca obezbjeđenjem svih potrebnih dozvola.

## 1.2. Domaći prevoz

Mjesto utovara:

* + - Terminal Srebrenik, Terminal Popovi, Skaldište Zenica, Instalacija Podlugovi
    - Ostala Utovarna mjesta, a po zahtjevu Naručioca

Mjesto istovara:

* + - Skladista, terminali i benzinske stanice Naručioca i potencijalnih kupaca na teritoriji BIH

Za potrebe prevoza unutar teritorije BIH Prevoznik daje posebnu Ponudu (Prilog 1) cene prevoza izraženu po litru derivata.

Za određivanje cijene prevoza za potrebe snadbjevanja unutar BiH, koristit će se cijena za relaciju od granice do mjesta istovara unutar teritorije BiH iz Ponude (Prilog 1).

Ukoliko udaljenost nije definisana Daljinarom od utovarnih destinacija u BIH do BS-terminala, Naručilac će uputiti zahtjev sa početnom i krajnjom lokacijom, kilometri će biti obračunati preko „Google maps“ aplikacije, a Ponuda je konačna i nepromjenljiva.

Prevoznik je u obavezi da po zahtjevu Naručioca obezbjedi potreban broj vozila sa zahtjevanim kapacitetom za distribuciju robe unutar BIH iz postojećih skladišta, terminala itd. do svih potencijalnih mjesta istovara unutar teritorije BiH.

Za potrebe snadbjevanja kupaca, benzinskih stanica i terminala Naručioca unutar BIH Prevoznik obezbjeđuje količinu vozila iz tačke 1.3 ovog TZ.

U slučaju da se zbog hitne potrebe Naručioca ukaže potreba za drugačijim mjestom utovara od onih navedenim u stavu 1.1 i 1.2. ovog TZ, Naručilac ima pravo da od Prevoznika zatraži ponudu koja se dostavlja na saglasnost Naručiocu koji ima pravo da ponudu prihvati ili odbije.

Prevoznik se obavezuje da će uslugu prevoza vršiti u skladu sa svim Zakonima i odredbama BiH, i pored toga, preuzima odgovornost za neometano izvršavanje zahtjeva Naručioca obezbjeđenjem svih potrebnih dozvola.

## 1.3. Potrebni prevozni kapaciteti

Ponude će se uzeti u razmatranje ukoliko ispunjavaju osnovne kvalifikacione kriterijume s tim da je osnovni eliminacioni:

* Najmanje 35 (tridesetpet) auto-cisterni, nosivosti od 28m3 do 35m3 od kojih:

-15 (petnaest) autocisterni mora biti u vlasništvu nosioca Ugovora, da posjeduju volumetar sa kompenzatorom, baždarenim za mjerenje protoka motornih benzina i srednjih destilata, cisterne koje posjeduju pumpu obavezna je ispravnost istih;

-15 (petnaest) autocisterni mora biti registrovanih na teritoriji BIH i da posjeduju volumetar sa kompenzatorom, baždarenim za mjerenje protoka motornih benzina i srednjih destilata, cisterne koje posjeduju pumpu obavezna je ispravnost istih.

* Minimalno četiri auto-cisterne od 5 m3 do 20 m3, od kojih jednu auto-cisternu od 16 m3 do 20 m3 , koje posjeduju volumetar sa kompenzatorom, baždarenim za mjerenje protoka motornih benzina i srednjih destilata, cisterne koje posjeduju pumpu obavezna je ispravnost istih
* Nosilac Ugovora ili podizvođač moraju biti licencirani kao domaći prevoznik u skladu sa Zakonom BiH kako bi bilo moguće obavljati razvoz na teritoriji BiH.

*Prevoznik mora biti spreman da izvrši brendiranje 20 autocisterni nosivosti od 28 m3 do 35 m3 u skladu sa Standardom Naručioca. Brendiranje će izvršiti o svom trošku i na svoj račun, najkasnije 60 dana od momenta dostavljanja informacije od strane Naručioca o dobijenom predmetnom tenderu. Brendirane cisterne padaju pod poseban režim i mogu se koristiti isključivo za istovarna mjesta Naručioca (benzinske stanice, terminali i kupci, ali isključivo uz saglasnost Naručioca)*

* Prevoznik se obavezuje da će u slučaju da bude izabran, obezbjediti min 2 automatska aditivatora za autocisterne (1 za Benzine, 1 za ED) po zahtjevu i nalogu Naručioca i po tehničkoj specifikaciji koju će dostaviti Naručilac.

Napomena:

Naručilac zadržava pravo da uputi zahtjev za prevoz i većeg broja cisterni od onog koji je naveden u stavu 1 i 2 ovog člana.

# 2. DEFINISANJE TEHNIČKIH ZAHTJEVA, POTVRDA I KRITERIJUMA

**Prevoznik je dužan da dostavi**:

* Specifikaciju – spisak vozila i za svako vučno i priključno vozilo (u njegovom vlasništvu ili u vlasništvu trećih lica kao podizvođača, po osnovu Ugovora o poslovno-tehničkoj saradnji iz Poziva za dostavljanje ponuda)
* Specifikaciju-spisak za svaku auto-cisternu (u njegovom vlasništvu ili u vlasništvu trećih lica kao podizvođača po osnovu Ugovora o poslovno-tehničkoj saradnji iz Poziva za dostavljanje Ponude) sa brojem i kapacitetom komora svake pojedinačne auto-cisterne

**Fotokopije sljedećih važećih dokumenta:**

* + ADR (vučnog i priključnog vozila),
  + saobraćajnu dozvolu (vučnog i priključnog vozila),
  + kopiju očitane saobraćajne dozvole ukoliko se radi o „čipovanim“ dozvolama,
  + uvjerenje o ispravnosti mjerila-volumetara sa kompenzatorom,
  + zapisnik o baždarenju mjerila za mjerenje protoka motornih benzina i srednjih destilata
* **Spisak svojih vozača i vozača podizvođača** koji sadrži ime i prezime vozača i fotokopije:
  + ADR certifikata,
  + vozačke dozvole
  + kartice vozača

* **Fotokopije ugovora** o poslovno-tehničkoj saradnji sa podizvođačima (ako ima podizvođača)
* **Fotografije vučnih** i **priključnih vozila** na kojima se jasno vide registarske tablice, naziv firme, table sa brojevima opasnosti za prevoz opasnog tereta
* **Potpisanu i pečatiranu Izjavu na memorandumu kompanije u kojoj navodi da će:**

1. Nakon potpisivanja Ugovora, za svako vozilo (u vlasništvu ili u vlasništvu podizvođača) dostaviti POLISE ZA OSIGURANJE OD:

* ODGOVORNOSTI ZA ŠTETE PRIČINJENE TREĆIM LICIMA
  + ZAGAĐENJA ŽIVOTNE SREDINE TOKOM PREVOZA OPASNIH MATERIJA
* ODGOVORNOSTI ZA ŠTETE NA ROBI PRIMLJENOJ NA PREVOZ U DRUMSKOM SAOBRAĆAJU

1. Ukoliko ne izvrši uslugu u roku kada je od njega zahtjevano saglasno ispostavljenom nalogu/dispoziciji, Naručilac će imati pravo da za svaki dan zakašnjenja obračuna penal od **2.000** BAM (+PDV) po auto-cisterni po prodajnom kursu Centralne Banke BiH na dan ispostavljanja fakture.
2. Ukoliko bude izabran za Prevoznika, a nema ugrađen GPS uređaj, isti ugraditi u najkraćem roku o svom trošku a prije perioda angažovanja od strane Naručioca. Pokrivenost sa GPS kartom mora biti za sve zemlje koje su navedene kao mjesto utovara/istovara (BiH, Srbija, Hrvatska, Slovenija i ostale zemlje po mjestu utovara).
3. Omogućiti Naručiocu uvid u praćenje svojih vozila preko GPS uređaja i za iste dostaviti fotokopiju tehničke dokumentacije i brojeve pojedinačnih uređaja ugrađenih na ponuđena vozila.
4. Dostaviti Izjavu Prevoznika da će ispoštovati sve Zakonske propise BiH (Federacije BiH, Republike Srpske i Brčko Distrikta) i u inostranstvu, odnosno prevoznik se obavezuje da je licenciran za obavljanje usluge koja je predmet ovog Poziva.
5. Dostaviti Izjavu Prevoznika da prihvata navedene Daljinare (km) koji su prilog tenderskoj dokumentaciji.
6. U slučaju da bude izabran za Prevoznika, obezbijediti (a prije angažmana), antistatik-vatrootporna odijela i pojaseve za rad na visini (LZO), te da se obavezuje da u svakom momentu trajanja Ugovora ima traženi broj vozila i vozača sposobnih za rad.

# 3.CIJENA

Ponuđač mora obavezno popuniti Prilog 1 - Obrazac ponude, pri tom uvažavajući da je promjena cijene u zavisnosti od rastojanja prevoza je linearna funkcija-prava što znači da je najniža cijena u intervalu 0-10, a najviša u intervalu 591-600 km.

Obračun cijene:

Jedinična cijena od mjesta utovara do graničnog prelaza

Jedinična cijena od graničnog prelaza

Ukupna cijena (∑), cijena za obračun

Primjer:

(**EURO** BEZ PDV-A PO LITRU)

|  |  |  |
| --- | --- | --- |
| km | ZA AUTO-CISTERNU NOSIVOSTI | |
| 32 (m³) | |
| CIJENA OD PANČEVA DO GRANIČNOG PRELAZA | 0,05 | |
| RASTOJANJE | CIJENA OD GRANICE | UKUPNA  CIJENA |
| 0-10 | 0,02 | 0,07 |

**Svaki Ponuđač je obavezan da popuni tabelu cijena KOMPLETNO u intervalu od 10 km.**

# 4.PRILAGOĐAVANJE CIJENA U SLUČAJU PROMJENA CIJENE DIZELA:

Cijene prevoza biti će prilagođene u skladu sa izmjenama cijena dizela kako slijedi:

Kao bazna vrijednost za cijenu dizela, koja će biti baza za prilagođavanje cijena prevoza, biće veleprodajna cijena dizela na dan potpisa Ugovora (cijena ED na paritetu FCA RNP) , a koja iznosi \_\_\_\_\_\_\_\_\_\_ BAM (bez PDV-a). Navedena veleprodajna cijena dizela se može korigovati pismenom saglasnošću obje Ugovorne strane.

U slučaju da je, bilo kada za vrijeme trajanja ovog Ugovora, došlo do promjene veleprodajne cijene dizela u odnosu na veleprodajnu cijenu dizela u momentu zaključenja ovog Ugovora za više od ± 10% od bazne cijene ((k %), vršiće se prilagođavanje cijena prevoza, odnosno ugovorna strana postupajući kao Inicijator promjene cijena će započeti pregovore na sljedeći način:

1. Pismeni zahtjev za iniciranje korekciju cijena može se uputiti bilo kada u toku mjeseca kada cijena bude ± 10% i više od posljednje bazne cijene. Učešće goriva u zahtjevu za korekciju cijena iznosi max 33%, pa će se korekcija cijena prevoza računati po formuli:

Cijena prevoza korekcija=((k% x 33%)/100

2. Poredi se cijena sa baznom cijenom, u slučaju da je ta cijena ± 10% i više, prihvata se cijena sa iniciranog zahtjeva za korekciju puštenu u toku mjeseca.

3. Tako prihvaćena cijena sa zahtjeva za korekciju postaje nova bazna cijena i minimalan period njenog važenja je 30 dana, počevši od prvog radnog dana u narednom mjesecu.

4. Na osnovu prihvaćene cijene iz tačke 3. ovog TZ Ugovorna strana kojoj je upućen zahtjev za korekciju će poslati svoju potpisanu i pečatiranu pismenu ponudu sa datumom, u kojoj će navesti novu veleprodajnu cijenu dizela, novi kompletno popunjen cjenovnik za sve vrste prevoza derivata, u skladu sa ovim Ugovorom, koji će se primjenjivati od prvog kalendarskog dana narednog mjeseca, sve u formi predviđene Prilog 1 - Obrazac ponude.

5. Ukoliko je druga Ugovorna strana saglasna sa zaprimljenim Prilog 1 - Obrazac ponude iste potpisuje i pečatira, a jedan kompletan primjerak šalje Inicijatoru promjene cijena što se smatra prihvaćenom ponudom korigovane cijene.

6. Obostranim potpisom Prilog 1 - Obrazac ponude iz ovog člana, isti automatski postaju sastavni dio Ugovora, a svi prethodni cjenovnici se stavljaju van snage.

Sljedeća inicijativa za promjenu cijena može se pokrenuti nakon isteka najmanje 30 dana od dana primjene novog korigovanog cjenovnika.

Nova bazna cijena nakon promjene cijena prevoza postaje veleprodajna cijena dizela na dan podnošenja zahtjeva za korekciju cijena od strane inicijatora.

U slučaju da se Ugovorne strane ne mogu dogovoriti o predloženoj promjeni cijena u roku od 10 dana od pokretanja inicijative za promjenu cijena prevoza, saglasni su da se angažuje stručno lice (vještak)

koji će utvrditi osnovu za promjenu cijena. Vještaka saglasno angažuju Naručilac i Prevoznik, a čiji nalaz će biti obavezujući za Ugovorne strane. Cijene prevoza koje utvrdi vještak, važit će prvog kalendarskog dana narednog mjeseca od kada je pokrenuta inicijativa.

NAPOMENE:

U cijenu nije uračunata putarina i EKO taksa za utovare na teritoriji Srbije,

U cijenu nije uračunat PDV

**5. HSE**

Izvršilac je obavezan da se prilikom izvođenja svih radova pridržava važećih zakona, podzakonskih akata, tehničkih normativa i standarda iz oblasti zaštite od požara, bezbjednosti i zdravlja na radu, zaštite životne sredine kao i Zahtjeva iz HSE Sporazuma koji je Naručilac usvojio Odlukom br. NBO100000/IN-OD/233/2023 od 23.06.2023. godine i koji je sastavni dio ovog Ugovora.

**6. SAGLASNOST NA TEHNIČKI ZADATAK**

Ponuđač je u obavezi da dostavi Izjavu, potpisanu i ovjerenu od strane ovlaštenog lica, o saglasnosti sa svim uslovima i zahtjevima koji su definisani u predmetnom tehničkom zadatku.